TM โชว์ศักยภาพงาน “mai FORUM 2022” ลุยเปิด “THE PARENTS” เฟสแรก ดันรายได้โต
TM ร่วมโชว์ศักยภาพธุรกิจ ในงาน “mai FORUM 2022” ลุยเปิดให้บริการ The Parents Nursing Home ศูนย์ดูแลผู้สูงอายุเฟสแรก เมื่อวันที่ 5 พ.ย.ที่ผ่านมา
TM ร่วมโชว์ศักยภาพธุรกิจ ในงาน “mai FORUM 2022” ลุยเปิดให้บริการ The Parents Nursing Home ศูนย์ดูแลผู้สูงอายุเฟสแรก เมื่อวันที่ 5 พ.ย.ที่ผ่านมา
7 พ.ย. 2565

บริษัท เทคโนเมดิคัล จำกัด (มหาชน) หรือ TM ร่วมโชว์ศักยภาพการดำเนินธุรกิจตัวแทนจำหน่ายเครื่องมือแพทย์และอุปกรณ์ทางการแพทย์ ในงาน “mai FORUM 2022  มหกรรมรวมพลังคน mai ครั้งที่ 7”  ซึ่งจัดโดยสมาคมบริษัทจดทะเบียน เอ็ม เอ ไอ (maiA) ร่วมกับตลาดหลักทรัพย์ เอ็ม เอ ไอ (mai) ภายใต้แนวคิด “Growing Stronger Together, We are SME Role Model”  โดยการออกบูธครั้งนี้เป็นการตอกย้ำความสำเร็จในฐานะผู้นำการเป็นตัวแทนจำหน่ายเครื่องมือแพทย์และอุปกรณ์ทางการแพทย์ ในกลุ่มอุปกรณ์และวัสดุสิ้นเปลือง และกลุ่มอุปกรณ์และเครื่องมือทางการแพทย์ รวมถึงอุปกรณ์ฆ่าเชื้อฯ ให้เป็นที่รู้จักมากยิ่งขึ้น
พร้อมส่งซิกเตรียมเปิดให้บริการ The Parents Nursing Home (ศูนย์ดูแลผู้สูงอายุ) เฟสแรก วันที่ 5 พฤศจิกายนนี้ สู่การดัน THE PARENTS เป็นศูนย์กลาง (Hub) การให้บริการดูแลผู้สูงอายุแบบครบวงจร สร้างการเติบโตของรายได้สู่ระดับ High Growth แบบก้าวกระโดดในอนาคต ณ ห้องบางกอกคอนเวนชั่นเซ็นเตอร์ ชั้น 22 โรงแรมเซ็นทาราแกรนด์ แอท เซ็นทรัลเวิลด์